6.  โครงการในอนาคต (Future Plan)

  บริษัทฯ มีแผนผลักดันโครงการในอนาคตดังนี้

  (1) บริษัท ซันวู้ดอินดัสทรีส์ จำกัด (มหาชน)

โครงการวัตถุดิบ Sun solid

  ในปี 2549 บริษัทฯ ได้เริ่มโครงการผลิตวัตถุดิบ Sun solid สำหรับเฟอร์นิเจอร์สนาม
  เพื่อมาทดแทนการใช้วัตถุดิบประเภทไม้สักชิ้นเดียว เพราะบริษัทฯ
  เล็งเห็นปัญหาของแหล่งไม้สักในอนาคตที่นับวันจะน้อยลงและจะมีราคาแพง จนในที่สุด
  เฟอร์นิเจอร์สนามจะมีราคาสูงมากจนตลาดรับไม่ได้ โครงการนี้เกิดจากการค้นคว้า วิจัย
  และทดลองคุณภาพเป็นเวลากว่า 2 ปี และบริษัทฯ
  ได้นำไปจดสิทธิบัตรประเภทสิ่งประดิษฐ์เป็นที่เรียบร้อยแล้ว บริษัทฯ คาดว่าจะนำ Sun solid
  มาเป็นวัตถุดิบสำหรับสินค้า OBM (Lister และ Gardenside) ที่ผลิตให้กับ Lister
  Lutyens เพื่อขายในตลาดยุโรป และกับ Gardenside International
  เพื่อขายในตลาดสหรัฐอเมริกา ในฤดูกาล 2007/2008 และจะขยายไปสู่ตลาด OEM และ ODM
  ในฤดูกาล 2008/2009

  ข้อดีของ Sun solid มี 4 ประการ คือ

(1) การประหยัดต้นทุนวัตถุดิบ โดยการใช้วัตถุดิบ Sun solid มาแทนวัตถุดิบไม้สักชิ้นเดียว
    สำหรับชิ้นส่วนเฟอร์นิเจอร์สนามที่เป็นแนวตรงและมีขนาดใหญ่ ได้ไม่ต่ำกว่า 62%
    (สำหรับชิ้นส่วนที่มีหน้าตัด 1” x 1”) ถึง 82% (สำหรับชิ้นส่วนที่มีหน้าตัด 2” x 4”)
    โดยรวมแล้ว การประหยัดในแต่ละชิ้นขึ้นอยู่กับจำนวนชิ้นส่วนที่สามารถใช้ Sun solid
    แทนไม้สักชิ้นเดียว ซึ่งอาจมีมูลค่าสูงถึง 50% ของต้นทุนไม้สักทั้งหมด

(2) การลดปริมาณวัตถุดิบไม้สักชิ้นเดียวที่มีราคาสูงใช้ผลิตเฟอร์นิเจอร์สนาม
    เท่ากับเป็นการอนุรักษ์ไม้สักซึ่งเป็นทรัพยากรธรรมชาติที่กำลังหายากและขาดแคลนขึ้นเรื่อยๆ

(3) Sun solid เป็นวัตถุดิบที่มีเสถียรภาพและมีความแข็งแรงสูงกว่าไม้สักชิ้นเดียวเพราะมี
    โอกาสที่จะบิดงอหรือโก่งน้อยกว่า

(4) Sun solid เกิดจากการใช้เทคโนโลยี่ในการพัฒนาโครงสร้างวัตถุดิบให้ดีขึ้น
    มิใช่การใช้ไม้สักที่ดีขึ้น แข็งแรงขึ้น หรือสวยงามขึ้น

  Centralized Warehouse

  ในปี 2549 บริษัทฯ ได้เริ่มโครงการคลังสินค้ากลาง เพื่อใช้เก็บสินค้าที่ยังไม่ถึงเวลาส่งให้ลูกค้า
  OBM (Lister Lutyens และ Gardenside International) ข้อดีของโครงการมีดังนี้

  (1) บริษัทฯ สามารถผลิตสินค้าของลูกค้า OBM ในช่วงนอกฤดูกาลที่กำลังผลิตของบริษัทฯ ไม่เต็ม
  และเก็บสินค้าไว้รอส่งให้ลูกค้า OBM ในช่วงฤดูกาล ทำให้กำลังผลิตของบริษัทฯ
  ที่ส่วนใหญ่ว่างในช่วงนอกฤดูกาลถูกนำมาใช้

  (2) Lister Lutyens และ Gardenside International
  สามารถลดพื้นคลังสินค้าที่มีค่าเช่าสูงกว่าพื้นที่คลังสินค้าใน Free Zone ของบริษัทฯ มาก
  และการที่ Lister Lutyens และ Gardenside International เช่าคลังสินค้าของบริษัทฯ
  ทำให้บริษัทฯ มีรายได้ และ ช่วยให้ Lister Lutyens และ Gardenside International
  ประหยัดค่าเช่าได้

  New Product lines

  ในปี 2549 บริษัทฯ เริ่มออกแบบสินค้าใหม่ 2 ประเภทดังนี้

  (1) สินค้า Bathroom ซึ่งมีอ่างอาบน้ำ ห้องอาบน้ำ และอ่างล้างหน้าไม้สัก

(2) สินค้า garden furniture ที่ผลิตด้วย Sun solid

  โดยจะนำ prototypes ต้นแบบออกแสดงในงาน TIFF (Thailand International
  Furniture Fair) ที่ Challenger Hall ช่วงต้นเดือนมีนาคม 2550 และงาน Spoga
  ในเดือนกันยายน 2550 เพื่อทดสอบตลาด
  หาข้อมูลสำหรับการผลิตสินค้าเชิงพาณิชย์ที่ตรงตามความต้องการของตลาดในประเทศและตลาดต่างประเทศ

บริษัท ซัน แคบิเนท จำกัด

  ในสภาวะตลาดที่มีการแข่งขันกันอย่างต่อเนื่องของผลิตภัณฑ์เฟอร์นิเจอร์ไม้สักที่ใช้ภายในบ้านและสำนักงาน
  บริษัทฯ
  ยังคงรักษาภาวะการเป็นผู้นำตลาดของผลิตภัณฑ์ประเภทนี้เนื่องจากบริษัทฯมีศักยภาพเหนือคู่แข่งขันในด้านต้นทุนการผลิตเนื่องจากบริษัทฯมีฐานการผลิตใกล้แหล่งวัตถุดิบไม้สักส่งผลให้ต้นทุนของวัตถุดิบและค่าขนส่งต่ำกว่าคู่แข่งขัน
  อีกทั้งต้นทุนค่าแรงของบริษัทฯยังต่ำกว่าในขณะที่คุณภาพของแรงงานไทยอยู่ในระดับใกล้เคียงกับกลุ่มผู้ผลิตในแถบ

  ยุโรป

  นอกจากนี้จากการที่อัตราแลกเปลี่ยนเงินสกุลยูโรมีมูลค่าสูงขึ้นเมื่อเทียบกับเงินดอลล่าร์ทำให้ราคาผลิตภัณฑ์ของบริษัทฯต่ำกว่าผู้ผลิตยุโรป
  ขณะเดียวกันบริษัทฯมีผลิตภัณฑ์ที่หลากหลายให้ลูกค้าได้เลือกสรรอีกทั้งรูปแบบผลิตภัณฑ์ที่ทันสมัยใช้งานสะดวกและทนทาน
  ส่งมอบตรงเวลา และบริการหลังการขายที่ดีทำให้ลูกค้าได้รับความพึงพอใจสูงสุด
  รวมทั้งบริษัทฯได้เพิ่มประสิทธิภาพ และประสิทธิผลในการดำเนินงานอย่างต่อเนื่อง
  โดยได้รับการรับรอง ดังนี้ :

  1.
  ใบรับรองสถานประกอบกิจการที่ปฏิบัติถูกต้องตามโครงการตรวจคุ้มครองแรงงานหญิงและเด็กเพื่อส่งเสริมการส่งออก
  จากกระทรวงแรงงานและสวัสดิการสังคมเมื่อวันที่ 15 กันยายน 2543

  2. ใบรับรองเรื่องมาตรฐาน ISO 9001:2000 จาก BVQI เมื่อวันที่ 4 พฤศจิกายน 2546

  สำหรับแนวโน้มการแข่งขันของตลาดเฟอร์นิเจอร์ไม้โดยเฉพาะไม้สักและไม้คุณภาพสูงอื่นๆ
  ที่ใช้ภายในบ้านและสำนักงานยังคงมีการแข่งขันที่รุนแรงขึ้นเป็นลำดับ

บริษัท ลองซาน วีเนียร์ จำกัด

  ความต้องการไม้วีเนียร์ ซึ่งอยู่กับความต้องการของผลิตภัณฑ์ที่ได้กล่าวแล้วข้างต้น
  สำหรับช่องทางการจำหน่าย บริษัทฯ ใช้วิธีขายตรงทั้งหมด
  เนื่องจากไม้วีเนียร์ที่ทำจากไม้สักเป็นสินค้า Premium ซึ่งแข่งขันในตลาดบน
  ปัจจุบันอุตสาหกรรมผลิตไม้วีเนียร์ที่ทำจากไม้สักดังกล่าว มีผู้ผลิตทั่วโลกประมาณ 6 ราย
  โดยเป็นผู้ผลิตจากประเทศไทยจำนวน 4 ราย ผู้ผลิตจากกลุ่มประเทศยุโรป จำนวน 2 ราย
  ซึ่งบริษัทฯ เป็นผู้ผลิตรายใหญ่ที่สุดในอุตสาหกรรมนี้ จากจำนวนผู้ผลิตไม้วีเนียร์ดังกล่าว
  อาจสรุปได้ว่าตลาดไม้วีเนียร์มีผู้ผลิตน้อยรายในขณะที่ความต้องการไม้วีเนียร์เริ่มขยายตัวช้าลง
  ผู้ซื้อเริ่มหันไปใช้ไม้วีเนียร์ชนิดอื่นมากขึ้น อย่างไรก็ตามบริษัทฯ
  มิได้ละเลยในการผลิตวีเนียร์จากไม้ชนิดอื่นๆ ตามสภาพตลาดที่อำนวยให้
  นอกจากนี้อุตสาหกรรมนี้ต้องอาศัย (1) เงินทุนหมุนเวียนสำหรับวัตถุดิบจำนวนมาก (2)
  ความชำนาญในการคัดเลือกวัตถุดิบ (3) ความสัมพันธ์ที่ดีกับลูกค้าเป็นระยะเวลายาวนาน